gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl es gl pt gl gl gl gl gl gl gl gl es gl gl gl gl de en sv fr de de gl gl gl gl gl gl gl gl gl gl gl es gl gl gl gl gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Casares Long e Fernández Prieto disputarán a reitoría
Domingo, 02 de outubro de 2022
O catedrático de Enxeñería Química contou co 26,3% dos apoios e o catedrático de Historia Contemporánea sumou o 20,7%. A segunda volta será o 24 de maio.
Xoán Casares Long e Lourenzo Fernández Prieto. Estas serán as dúas candidaturas que concorrerán á segunda volta nas eleccións á reitoría da Universidade de Santiago de Compostela (USC), nunhas novas eleccións que se celebrarán o vindeiro luns 24 de maio. Ambos sumaron o 46% dos votos ponderados emitidos pola comunidade universitaria, ben lonxe dos seus outros cinco competidores, Mercedes Brea, Pilar Bermejo, Laura Sánchez Piñón, Xaime Gómez e Xoán Varela.
En concreto, os votos repartíronse do seguinte xeito: Casares Long (A Coruña, 1950), catedrático de Enxeñería Química, foi o gañador co 26,3% dos votos, mentres que Lourenzo Fernández Prieto (Ribadeo, 1961), catedrático de Historia Contemporánea, sumou o 20,7%.
A catedrática de Filoloxía Románica, Mercedes Brea, foi a terceira co 14,2% dos votos, seguida de Pilar Bermejo, catedrática de Química Analítica, co 13,2%. A ex-conselleira de Educación e catedrática de Xenética Animal, Laura Sánchez Piñón, acumulou o 13,08% dos votos, o decano de Bioloxía, Xaime Gómez acadou o 8,6% e o catedrático de Anatomía Patolóxica Xoán Varela colleitou o 3,7%.
Casares Long: "A Universidade reaccionou"
"O resultado non fai máis que darme a razón e dinos claramente que a Universidade quere un cambio", valora Xoan Casares Long. En declaracións a Vieiros amósase moi ledo polos resultados acadados e interprétaos como "o resultado de catro anos de oposición e de formular a única oposición real na Universidade".
Ao respecto das súas esperanzas para a segunda volta, explica que confía nas súas opcións: "a Universidade reaccionou e veu a darnos a razón", afirma ao tempo que agradece o apoio recibido. Con todo, non adianta como afrontará as posíbeis alianzas e estratexias do seu contrincante que, previsibelmente, sumará apoios das candidaturas xa descartadas: "non é o momento de estratexias", di, "agora só teño a obriga de convencer aos votantes de aqueles que non pasaron á segunda volta, mais penso que é tempo para a celebración e o agradecemento", conclúe.
Fernández Prieto: "Enfrontaranse dous modelos"
Pola súa parte, Lourenzo Fernández Prieto tamén recibiu "con moita alegría" os resultados das votacións. "Fixemos o traballo que había que facer", afirma a Vieiros ao tempo que subliña a importancia deste apoio en relación coa alta participación coa que se pecharon os comicios (a Universidade aínda non ofreceu os datos definitivos).
"A Universidade falou e agora terá que facer unha escolla entre dous modelos definidos e enfrontados", di ao respecto da segunda volta, "un encarna á Universidade que foi e outro a que pode ser". Sobre as posíbeis alianzas, adianta que o seu obxectivo será "buscar a ampla maioría da opinión da comunidade universitaria". Asemade, xa pediu a celebración de tres debates con Xoán Casares Long, "un no campus Sur, outro no Campus Norte e un terceiro no Campus de Lugo". "Estou convencido", afirma, "de que Casares Long aceptará".
A campaña electoral volverá a iniciarse o próximo mércores 19 de maio. Desta volta durará so catro días e o vindeiro luns 24 procederase á nova votación. A proclamación definitiva do gañador será o 4 de xuño.
Anterior: USC: Sete candidaturas e unha soa praza en San Xerome
Máis de 33 mil persoas elixen os órganos de goberno da USC
Representantes ao claustro, as outras eleccións da Universidade
Os candidatos a reitor buscan votos na rede
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Vídeo 1: Casares Long explica a Vieiros as principais liñas da súa candidatura
Vídeo 2: Fernández Prieto explica a Vieiros as principais liñas da súa candidatura
Resultados co voto ponderado e sen ponderar (clica para ampliar) / Fonte: USC
Senén Barro, que votou ao mediodía, deixará a reitoría despois de oito anos
A participación foi moi elevada / Imaxe: USC
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto